Skrywer Carina Stander se ma sterf ook aan Covid-19 | Netwerk24
04 Junie 2021 08:09
Sarel en Truiki Stander Foto: Facebook/Carina Stander
Truiki Stander (84), ma van die skrywer en kunstenaar Carina Stander, het ook Vrydagoggend haar stryd teen Covid-19 verloor. Haar man, Sarel Stander (83), het Sondag aan die virussiekte gesterf.
Stander het dié hartseer nuus op Facebook bekend gemaak. Sy en haar familie was tot op die einde in selfoonverbinding met haar ma in die hospitaal.
Haar suurstofvlakke het geval en hulle kon later danksy die hulp van die fisioterapeut, wat haar ma bygestaan het, met haar kommunikeer deur haar gunsteling-liedjies soos "Amazing Grace", "Nader my God by U", gesing deur Gé Korsten, te speel.
"Ons, wat gebore is uit die liefdesverbond tussen 'n buitengewone man en 'n buitengewone vrou, sal hulle altyd so onthou: Hand aan hand, Skouer aan skouer."